b"\n_START_ARTICLE_\n\xc3\x8dndex h\n_START_PARAGRAPH_\nL'\xc3\xadndex h \xc3\xa9s un \xc3\xadndex o indicador estad\xc3\xadstic que quantifica la productivitat cient\xc3\xadfica i l'impacte dels articles d'un investigador. L'\xc3\xadndex est\xc3\xa0 basat en el conjunt dels treballs m\xc3\xa9s citats de l'investigador i en el nombre de cites de cadascun d'aquests treballs. L'\xc3\xadndex es pot aplicar tamb\xc3\xa9 a grups de cient\xc3\xadfics, departaments, universitats o pa\xc3\xafsos. L'\xc3\xadndex va ser proposat per Jorge E. Hirsch, un f\xc3\xadsic a UCSD, com una eina per determinar la qualitat relativa dels f\xc3\xadsics te\xc3\xb2rics. Aquest \xc3\xadndex s'anomena tamb\xc3\xa9 a vegades \xc3\xadndex de Hirsch._NEWLINE_Formalment, l'\xc3\xadndex h es pot veure com un cas de la integral de Sugeno (un tipus d'integral difusa). La definici\xc3\xb3 de Hirsch \xc3\xa9s equivalent al nombre d'Eddington (definit per avaluar ciclistes).\n_START_SECTION_\nPropietats\n_START_PARAGRAPH_\nL'\xc3\xadndex h \xc3\xa9s una funci\xc3\xb3 mon\xc3\xb2tona en relaci\xc3\xb3 a la funci\xc3\xb3.\n_START_SECTION_\nEl c\xc3\xa0lcul de l'\xc3\xadndex h\n_START_PARAGRAPH_\nL'\xc3\xadndex h es pot calcular de forma manual a partir de les bases de dades que hi ha internet (com ara Google Scholar). A m\xc3\xa9s a m\xc3\xa9s, algunes bases de dades de pagament com ara Scopus i Web of Knowledge ofereixen eines per calcular-lo de forma autom\xc3\xa0tica. Bases de dades diferents proporcionen habitualment valors diferents perqu\xc3\xa8 l'\xc3\xadndex dep\xc3\xa8n del nombre d'articles indexats. En general, com m\xc3\xa9s papers indexats, m\xc3\xa9s gran ser\xc3\xa0 l'\xc3\xadndex h (aix\xc3\xb2 es despr\xc3\xa8n del fet que l'\xc3\xadndex h \xc3\xa9s una funci\xc3\xb3 mon\xc3\xb2tona respecte de la funci\xc3\xb3). _NEWLINE_En particular, i en relaci\xc3\xb3 a les bases de dades Google Scholar, Scopus i Web of Science se sap que Google Scholar t\xc3\xa9 m\xc3\xa9s cites que les altres dues per\xc3\xb2 que les refer\xc3\xa8ncies d'aquestes dues darreres s\xc3\xb3n m\xc3\xa9s acurades. Per altra banda, Web of Knowledge cont\xc3\xa9 b\xc3\xa0sicament articles en revista per\xc3\xb2 no congressos ni confer\xc3\xa8ncies, la qual cosa penalitza aquells camps (com la inform\xc3\xa0tica) on moltes de les publicacions s\xc3\xb3n en congressos. Scopus cont\xc3\xa9 m\xc3\xa9s dades de congressos per\xc3\xb2 hi ha menys refer\xc3\xa8ncies anteriors al 1992 que a la Web of Knowledge. Google Scholar tamb\xc3\xa9 inclou congressos per\xc3\xb2 com Scopus t\xc3\xa9 poques refer\xc3\xa8ncies anteriors al 1990 i a m\xc3\xa9s a m\xc3\xa9s es diu que inclou literatura grisa en les cites. Meho i Yang afirmen que la majoria de les cites addicionals del Google Scholar s\xc3\xb3n f\xc3\xb2rums amb revisi\xc3\xb3 v\xc3\xa0lids. Per resoldre la disparitat entre els diversos valors h s'ha suggerit utilitzar el m\xc3\xa0xim de les h."